als_Latn dik_Latn sna_Latn
Ngushëllimet për vdekjen e Agollit/ Nishani: Shoqëria jonë humbi autorin e veprave të pashtershme
Nga më herët0
Presidenti i Republikës, Bujar Nishani shprehu sot ngushëllimet e sinqerta dhe hidhërimin për ndarjen nga jeta të shkrimtarit dhe poetit të shquar shqiptar Dritëro Agolli.
Përmes një mesazhi drejtuar familjarëve të tij Nishani shprehet se shoqëria shqiptare ka humbur autorin e një krijimtarie letrare të vyer e të pashtershme që padyshim do t’u mungojë letrave shqipe.
“Me hidhërim dhe dhimbje të thellë mësova lajmin e hidhur të ndarjes nga jeta të bashkëshortit, babait, gjyshit dhe njeriut tuaj të shtrenjtë e të pazëvendësueshëm. Me këtë rast të trishtë dhimbjeje, më lejoni t’ju shpreh ngushëllimet e sinqerta, dhe në emër të qytetarëve shqiptarë, duke u përpjekur t’ju gjendem pranë shpirtërisht në këto çaste tejet të vështira!
Me ikjen nga kjo jetë të Dritëro Agollit, letrave shqipe do t’iu mungojë shkrimtari dhe poeti i ndritur, autori i një krijimtarie letrare të vyer e të pashtershme, që pasuron cilësisht e në mënyrë origjinale thesarin e trashëgimisë shpirtërore të popullit shqiptar.
Ndërsa shoqëria jonë humbi mendimtarin e kthjellët dhe veprimtarin me impakt të pamatshëm publik, i cili me kontributet e tij të rralla në dy periudha historike, la gjurmë të pashlyeshme si protagonist i lëvizjeve emancipuese përgjatë më shumë se një gjysmë shekulli si në art, ashtu edhe në politikën shqiptare të epokës së pluralizmit.“- citohet në mesazhin e Kreut te Shtetit.
als_Latn als_Latn als_Latn als_Latn als_Latn als_Latn als_Latn